Document ID: 32006R0479

ΚΑΝΟΝΙΣΜΌΣ (ΕΚ) αριθ. 479/2006 ΤΗΣ ΕΠΙΤΡΟΠΉΣ
της 23ης Μαρτίου 2006
για την έγκριση ορισμένων πρόσθετων ουσιών που ανήκουν στην ομάδα ενώσεων ιχνοστοιχείων
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (1), και ιδίως το άρθρο 3 και το άρθρο 9Δ,
τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (2), και ιδίως το άρθρο 25,
Εκτιμώντας τα ακόλουθα:
(1)
Ο κανονισμός (ΕΚ) αριθ. 1831/2003 προβλέπει τη χορήγηση άδειας κυκλοφορίας για τις πρόσθετες ύλες που χρησιμοποιούνται στη διατροφή των ζώων.
(2)
Το άρθρο 25 του κανονισμού (ΕΚ) αριθ. 1831/2003 θεσπίζει μεταβατικά μέτρα για τις αιτήσεις χορήγησης άδειας κυκλοφορίας για πρόσθετες ύλες ζωοτροφών που υποβλήθηκαν σύμφωνα με την οδηγία 70/524/ΕΟΚ πριν από την ημερομηνία εφαρμογής του κανονισμού (ΕΚ) αριθ. 1831/2003.
(3)
Οι αιτήσεις χορήγησης άδειας κυκλοφορίας για τις πρόσθετες ύλες που παρατίθενται στο παράρτημα του παρόντος κανονισμού υποβλήθηκαν πριν από την ημερομηνία εφαρμογής του κανονισμού (ΕΚ) αριθ. 1831/2003.
(4)
Οι αρχικές παρατηρήσεις σχετικά με τις αιτήσεις αυτές, όπως προβλέπεται στο άρθρο 4 παράγραφος 4 της οδηγίας 70/524/ΕΟΚ, διαβιβάστηκαν στην Επιτροπή πριν από την ημερομηνία εφαρμογής του κανονισμού (ΕΚ) αριθ. 1831/2003. Οι αιτήσεις αυτές, επομένως, πρέπει να εξακολουθήσουν να αντιμετωπίζονται σύμφωνα με το άρθρο 4 της οδηγίας 70/524/ΕΟΚ.
(5)
Ο αιτών ζητά την έγκριση χηλικών ενώσεων σιδήρου, μαγγανίου, χαλκού και ψευδαργύρου με συνθετική γλυκίνη. Με τη χρήση χηλικών ενώσεων μπορούν να παρακαμφθούν ορισμένα από τα προβλήματα απορρόφησης που απαντώνται κατά τη χρήση άλλων ενώσεων. Έχει εγκριθεί ένα παρόμοιο προϊόν το οποίο περιέχει αμινοξέα που προέρχονται από πρωτεΐνη σόγιας. Εντούτοις, στην παρούσα αίτηση έγκρισης τα ιχνοστοιχεία αποτελούν χηλικές ενώσεις συνθετικής γλυκίνης και, επομένως, αυτή απαιτεί ειδική έγκριση.
(6)
Ο αιτών υπέβαλε φάκελο προς υποστήριξη της χρήσης σε ζωοτροφές χηλικών ενώσεων σιδήρου, μαγγανίου, χαλκού και ψευδαργύρου με συνθετική γλυκίνη.
(7)
Η Επιτροπή ζήτησε από την Ευρωπαϊκή Αρχή για την Ασφάλεια των Τροφίμων (εφεξής «η Αρχή») να αξιολογήσει τα σχετικά δεδομένα που υποστηρίζουν την αίτηση έγκρισης. Σε συνέχεια του αιτήματος αυτού, η Αρχή εξέδωσε στις 29 Νοεμβρίου 2005 γνώμη σχετικά με τη χρήση ζωοτροφών χηλικών ενώσεων σιδήρου, μαγγανίου, χαλκού και ψευδαργύρου με συνθετική γλυκίνη.
(8)
Από τη γνώμη της Αρχής προκύπτει ότι πληρούνται οι προϋποθέσεις που προβλέπονται στο άρθρο 3Α της οδηγίας 70/524/ΕΟΚ. Συνεπώς, η χρήση χηλικών μορφών σιδήρου, μαγγανίου, χαλκού και ψευδαργύρου με συνθετική γλυκίνη πρέπει να εγκριθεί.
(9)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παρασκευάσματα που ανήκουν στην ομάδα «ενώσεις ιχνοστοιχείων», όπως προσδιορίζονται στο παράρτημα, εγκρίνονται προς χρήση χωρίς χρονικό περιορισμό ως πρόσθετα σε ζωοτροφές υπό τις προϋποθέσεις που καθορίζονται στο εν λόγω παράρτημα.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Μαρτίου 2006.

Labels: 0
3
17
6